ইয়াগো আসপাস
ইয়াগো আসপাস জুনকাল (গালিসীয় উচ্চারণ: [iˈaɣo ˈaspas]; জন্ম: ১ আগস্ট ১৯৮৭) হলেন একজন স্পেনীয় পেশাদার ফুটবলার, যিনি লা লিগা ক্লাব সেলতা ভিগো এবং স্পেন জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি তার ক্যারিয়ারের অধিকাংশ সময় স্পেনীয় ক্লাব সেলতা ভিগোয় অতিবাহিত করেছেন। তিনি এই ক্লাবের হয়ে সর্বমোট ২৭৯টি ম্যাচ খেলেছেন এবং ১১৭টি গোল করেছেন। তিনি ২০১২ সালে, সেলতা বিগোর হয়ে খেলার মাধ্যমে লা লিগা অভিষেক করেন। অতঃপর তিনি ২ মৌসুমের জন্য় প্রিমিয়ার লিগ ক্লাব লিভারপুলে যোগদান করেন। ২০১৫ সালে পুনরায় সেলতা বিগোয় যোগদানের পূর্বে তিনি এক মৌসুমের জন্য লা লিগার অন্য আরেক ক্লাব সেভিয়ায় ধারে খেলেছেন। ২০১৬ সালে, স্পেন জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন। তিনি এপর্যন্ত স্পেনের হয়ে ৫-এর অধিক ম্যাচ খেলেছেন।